ประเทศเยเมน

| สาธารณรัฐเยเมน ٱلْجُمْهُورِيَّةُ ٱلْيَمَنِيَّةُ (อาหรับ) |
| --- | --- |
   ธงชาติ    ตราแผ่นดิน  
คำขวัญ: ٱللَّهُ، ٱلْوَطَنُ، ٱلثَوْرَةُ، ٱلْوَحْدَةُ (อาหรับ) Allāh, al-Waṭan, ath-Thawrah, al-Waḥdah “พระเป็นเจ้า, ประเทศ, การปฏิวัติ, ความสามัคคี”
เพลงชาติ: "สหสาธารณรัฐ" (อาหรับ: الجمهورية المتحدة, อักษรโรมัน: al-Jumhūrīyah al-Muttaḥidah) 
  Location in the Eastern Hemisphere  Yemen and its neighbors
สถานะ: สงครามกลางเมือง สภาประธานาธิบดี ได้รับการยอมรับจาก สหประชาชาติ
เมืองหลวง และเมืองใหญ่สุด: ซานา 15°20′54″N 44°12′23″E﻿ / ﻿15.34833°N 44.20639°E﻿ / 15.34833; 44.20639
เมืองหลวงพลัดถิ่น: เอเดน (การบริหารของประธานาธิบดี)
ภาษาหลัก และภาษาของชาติ: ภาษาอาหรับ
กลุ่มชาติพันธุ์  (2000): 92.8% อาหรับ 3.7% โซมาลี 3.7% อื่น ๆ
ศาสนา  (2020), ดูเพิ่มเติม ศาสนาในเยเมน:  ~99.1% อิสลาม (ทางการ) 65% ซุนนี  35% ชีอะฮ์  ~0.9% อื่น ๆ 
เดมะนิม: Yemeni  Yemenite
การปกครอง: รัฐเดี่ยว โดย สาธารณรัฐ แบบชั่วคราว

• ประธานาธิบดี : Rashad al-Alimi (โต้แย้ง)
• รองประธานาธิบดี : Ahmad Awad bin Mubarak (โต้แย้ง)
 
สภานิติบัญญัติ: รัฐสภา
• สภาสูง: สภาชูระ
• สภาล่าง: สภาผู้แทนราษฎร
การสถาปนา

• สถาปนาราชอาณาจักรมุตาวัคคิไลต์เยเมนa :  30 ตุลาคม ค.ศ. 1918
• สาธารณรัฐอาหรับเยเมน : 26 กันยายน ค.ศ. 1962
• เยเมนใต้ได้รับเอกราชb :  30 พฤศจิกายน ค.ศ. 1967
• การรวมชาติ : 22 พฤษภาคม ค.ศ. 1990
• รัฐธรรมนูญฉบับปัจจุบัน : 16 พฤษภาคม ค.ศ. 1991
• สงครามกลางเมืองเยเมน : 16 กันยายน ค.ศ. 2014
 
พื้นที่
• รวม: 555,000 ตารางกิโลเมตร (214,000 ตารางไมล์) (อันดับที่ 49)
• แหล่งน้ำ (%): น้อยมาก
ประชากร
• ค.ศ. 2023 ประมาณ: 34,449,825  (อันดับที่ 48)
• ความหนาแน่น: 65.0 ต่อตารางกิโลเมตร (168.3 ต่อตารางไมล์) (อันดับที่ 152)
จีดีพี (อำนาจซื้อ) : ค.ศ. 2023 (ประมาณ)
• รวม:  69.963 พันล้านดอลลาร์สหรัฐ (อันดับที่ 109)
• ต่อหัว:  2,053 ดอลลาร์สหรัฐ (อันดับที่ 180)
จีดีพี (ราคาตลาด) : ค.ศ. 2023 (ประมาณ)
• รวม:  21.045 พันล้านดอลลาร์สหรัฐ (อันดับที่ 123)
• ต่อหัว:  617 ดอลลาร์สหรัฐ (อันดับที่ 184)
จีนี (ค.ศ. 2014): 36.7 ปานกลาง
เอชดีไอ (ค.ศ. 2022):  0.424 ต่ำ · อันดับที่ 186
สกุลเงิน: เรียลเยเมน (YER)
เขตเวลา: UTC+3 (AST)
ขับรถด้าน: ขวามือ
รหัสโทรศัพท์: +967
รหัส ISO 3166: YE
โดเมนบนสุด: .ye, اليمن.
 จากจักรวรรดิออตโตมัน จาก สหราชอาณาจักร 
เยเมน (อังกฤษ: Yemen; อาหรับ: ٱلْيَمَنْ) หรือ สาธารณรัฐเยเมน (อังกฤษ: Republic of Yemen; อาหรับ: ٱلْجُمْهُورِيَّةُ ٱلْيَمَنِيَّةُ) เป็นรัฐเอกราช ตั้งอยู่ในเขตเอเชียตะวันตกเฉียงใต้ ซึ่งอยู่ทางตอนใต้ของ คาบสมุทรอาหรับ, มีชายแดนทางเหนือติดกับ ซาอุดีอาระเบีย, ทางด้านตะวันออกเฉียงเหนือติดกับโอมาน, ทางใต้ติดกับ มหาสมุทรอินเดีย, แบ่งปันพรมแดนทางทะเลกับประเทศเอริเทรีย, ประเทศจิบูตี และ ประเทศโซมาเลีย ข้าม จะงอยแอฟริกา ครอบคลุมพื้นที่ประมาณ 528,000 ตารางกิโลเมตร (204,000 ตารางไมล์) มีแนวชายฝั่งประมาณ 2,000 กิโลเมตร (1,200 ไมล์) เยเมนเป็นประเทศที่ใหญ่เป็นอันดับสองบนคาบสมุทรอาหรับ ซานา เป็นเมืองหลวงตามรัฐธรรมนูญและเมืองที่ใหญ่ที่สุด ประชากรเยเมนโดยประมาณอยู่ที่ 34.7 ล้านคน ส่วนใหญ่เป็นชาวอาหรับ มุสลิม เป็นสมาชิกของสันนิบาตอาหรับ, สหประชาชาติ, ขบวนการไม่ฝักใฝ่ฝ่ายใด และองค์การความร่วมมืออิสลาม
ด้วยทำเลที่ตั้งทางภูมิศาสตร์ เยเมนเป็นจุดศูนย์กลางความเจริญรุ่งเรืองของอารยธรรมต่างๆ มานานกว่า 7,000 ปี ชาวซาบา ได้ก่อตั้งอาณาจักรการค้าที่รุ่งเรือง ครอบคลุมพื้นที่บางส่วนของเอธิโอเปีย และเอริเทรียสมัยใหม่ด้วย หลังจากนั้น ในปี ค.ศ. 275 อาณาจักรฮิมยัร ได้เข้ามาแทนที่ ครอบครองพื้นที่ส่วนใหญ่ของเยเมนในปัจจุบัน และได้รับอิทธิพลอย่างมากจากศาสนายูดาย ศาสนาคริสต์เข้ามาเผยแพร่ในเยเมนราวศตวรรษที่ 4 ต่อมาในศตวรรษที่ 7 ศาสนาอิสลามได้แพร่หลายอย่างรวดเร็ว กองทหารเยเมนมีบทบาทสำคัญในช่วงแรกของการพิชิตดินแดนเพื่อขยายอาณาจักรอิสลาม ราชวงศ์ต่าง ๆ เกิดขึ้นระหว่างศตวรรษที่ 9 ถึง 16  ในช่วงศตวรรษที่ 19 ประเทศถูกแบ่งระหว่างจักรวรรดิออตโตมันและอังกฤษ หลังสงครามโลกครั้งที่ 1 ราชอาณาจักรมุตาวัคคิไลต์เยเมนได้ถูกสถาปนาขึ้น ซึ่งในปี ค.ศ. 1962 ได้กลายเป็นสาธารณรัฐอาหรับเยเมน (เยเมนเหนือ) ภายหลังการรัฐประหาร ในปี ค.ศ. 1967 บริติชเอเดนในอารักขากลายเป็นสาธารณรัฐประชาธิปไตยประชาชนเยเมน (เยเมนใต้) ซึ่งเป็นรัฐสังคมนิยมอย่างเป็นทางการแห่งแรกและแห่งเดียวในโลกอาหรับ ในปี ค.ศ. 1990 รัฐทั้งสองของเยเมนได้รวมตัวกันเพื่อก่อตั้งสาธารณรัฐเยเมนสมัยใหม่ (อัล-จุมฮูรียาห์ อัล-ยามานียาห์) โดยมีอาลี อับดุลลาห์ ซาเลห์ ดำรงตำแหน่งประธานาธิบดีคนแรกจนกระทั่งเขาลาออกในปี ค.ศ. 2012 หลังกระแสอาหรับสปริง
ตั้งแต่ปี 2011 เยเมนเผชิญวิกฤตทางการเมือง รัฐบาลเผชิญการประท้วงบนท้องถนนจากประชาชน เนื่องจากปัญหาความยากจน ว่างงาน การทุจริต และแผนการแก้ไขรัฐธรรมนูญเพื่อยกเลิกการจำกัดวาระการดำรงตำแหน่งประธานาธิบดีของซาเลห์ สถานการณ์เลวร้ายลงจนถึงปี 2015 ประเทศเข้าสู่สงครามกลางเมือง มีหลายฝ่ายที่ต้องการช่วงชิงอำนาจปกครอง  ฝ่ายต่างๆเหล่านี้ ได้แก่ คณะรัฐบาลที่ได้รับการรับรองจากประชาคมโลก นำโดยสภาประธานาธิบดี (Presidential Leadership Council), คณะกรรมการการเมืองสูงสุดของกลุ่มฮูษี (Houthi movement's Supreme Political Council) และ คณะกรรมการบริหารฝ่ายใต้ (Southern Transitional Council) ซึ่งเป็นกลุ่มแบ่งแยกดินแดนภาคใต้  ความขัดแย้งที่ทวีความรุนแรงและมีการแทรกแซงจากต่างชาติหลายประเทศ นำไปสู่วิกฤตด้านมนุษยธรรมที่รุนแรง
เยเมนถูกจัดว่าเป็นหนึ่งในประเทศพัฒนาน้อยที่สุดของโลก เนื่องจากเผชิญปัญหาและอุปสรรคอย่างต่อเนื่อง ซึ่งส่งผลต่อการพัฒนาอย่างยั่งยืน นอกจากนี้ยังเป็นหนึ่งในประเทศที่มีปัญหาความยากจนรุนแรงที่สุดในแถบ ตะวันออกกลางและแอฟริกาเหนือ ในปี 2019 องค์การสหประชาชาติรายงานว่าเยเมนมีจำนวนผู้คนที่ต้องการความช่วยเหลือด้านมนุษยธรรมมากที่สุด ซึ่งคิดเป็นประมาณ 24 ล้านคน หรือเกือบ 75% ของประชากรทั้งหมด เยเมนติดอันดับประเทศเปราะบางที่สุดในดัชนีความเปราะบาง (Fragile States Index) และอยู่ในอันดับสองที่เลวร้ายที่สุดในดัชนีความหิวโหยโลก (Global Hunger Index) รองเพียงสาธารณรัฐแอฟริกากลางเท่านั้น นอกจากนี้ เยเมนยังมีดัชนีการพัฒนามนุษย์ (Human Development Index) ต่ำที่สุดในบรรดประเทศนอกทวีปแอฟริกาอีกด้วย